
З А П О В Е Д
№ 68/15.01.2024 г.
На основание чл. 44, ал. 2 от Закона за местното самоуправление и местната администрация /ЗМСМА/, чл. 46, ал. 1, т. 9 и ал. 2 от Закона за общинската собственост /ЗОС/, във връзка с чл. 37, ал. 1, т. 8 и т. 10 от Наредбата за условията и реда за управление и разпореждане с общински жилища /НУРУРОЖ/
Н А Р Е Ж Д А М :
Прекратявам наемните правоотношения, установени със Заповед за настаняване  № 639/18.04.2018 г. на Кмета на Община Враца и сключения въз основа на нея договор за наем от 18.04.2018 г. с Ю. Д. ПЕТКОВ,  с ЕГН: 870215**** за общинско жилище, находящо се в гр. Враца, ж.к. „Д.” бл. ***, вх. *, ап. **, състоящо се от две стаи и кухня.
МОТИВИ: На наемателят е изпратено уведомление изх. № 9400-0-12053/01.09.2023 г. с обратна разписка за неживеене и започване на административно производство по издаване на заповед за прекратяване на наемните правоотношения. Уведомлението е изпратено по пощата с обратна разписка, върнато е като непотърсено, поради което, същото е публикувано на официалната интернет страница на Община Враца. 
След извършена справка по административен ред е установено, че към 11.01.2024 г.  Ю. Д. ПЕТКОВ не живее в предоставеното му общинско жилище и не го използва по предназначение.

Определям 7 /седем/ - дневен срок от получаване на настоящата заповед, в който наемателят да освободи жилището доброволно, като изнесе всички свои вещи и предаде ключа от същото в стая 41, ет. 2, сградата на Община Враца - ул. „Стефанаки Савов“ № 6. 


В случай, че в указания срок общинското жилище не бъде освободено, да започне административно производство по издаване на заповед за принудително изземване на имота по реда чл. 65 от ЗОС, изпълнима със съдействието на органите на Районно управление „Полиция” – град Враца. 
Контрол по изпълнение на заповедта възлагам на Петя Велкова – Директор дирекция „Общинска собственост” и председател на Комисията по чл. 9 от НУРУРОЖ.

Настоящата заповед може да се обжалва чрез Кмета на Община Враца пред Административен съд – Враца, по реда на Административнопроцесуалния кодекс, в 14 /четиринадесет/ - дневен срок от съобщаването й.

Заповедта да се връчи на всички заинтересовани лица за сведение и изпълнение.
КАЛИН КАМЕНОВ

